Document ID: 32005R1005

UREDBA KOMISIJE (ES) št. 1005/2005
z dne 30. junija 2005
o določitvi izpeljanih intervencijskih cen za beli sladkor za tržno leto 2005/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1) in zlasti člena 2(4) Uredbe,
ob upoštevanju naslednjega:
(1)
Člen 2(1), točka (a), Uredbe (ES) št. 1260/2001 je za tržna leta od 2001/2002 do 2005/2006 določil intervencijsko ceno za beli sladkor na 631,9 EUR na tono, veljavno za vsa nedeficitarna področja.
(2)
Člen 2(1), točka (b), te uredbe določa letno določitev izpeljane intervencijske cene za beli sladkor za posamično deficitarno območje. Za to določitev je treba upoštevati regionalne razlike v cenah sladkorja, ki se jih predvidi v primeru normalne letine in prostega pretoka sladkorja na podlagi običajnih razmer za oblikovanje tržnih cen ter ob upoštevanju preteklih izkušenj in prevoznih stroškov za sladkor z območij s presežkom na območja s primanjkljajem.
(3)
Da se ugotovi deficitarni položaj neke regije, je treba narediti projekcije na podlagi podatkov, ki so jih sporočile države članice, ki se nanašajo na tekoče tržno leto glede na spreminjanje porabe in na vidike prihodnjih tržnih let glede spreminjanja razpoložljive proizvodnje. Zato je treba območje potrditi kot deficitarno le, če te projekcije z gotovostjo pokažejo možen primanjkljaj.
(4)
Na podlagi tega je položaj z deficitarno oskrbo predvidljiv v proizvodnih območjih Španije, Irske in Združenega kraljestva, Portugalske in Finske.
(5)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Za deficitarna območja Skupnosti je izpeljana intervencijska cena za beli sladkor za tržno leto 2005/2006 določena na:
(a)
648,80 EUR na tono za vsa območja Španije;
(b)
646,50 EUR na tono za vsa območja Irske in Združenega kraljestva;
(c)
646,50 EUR na tono za vsa območja Portugalske;
(d)
646,50 EUR na tono za vsa območja Finske.
Člen 2
Ta uredba začne veljati 1. julija 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. junija 2005

Labels: 2
17
6